**DĖL PRITARIMO PROJEKTŲ RENGIMUI PAGAL SAVIVALDYBIŲ PASTATŲ FONDO FINANSINĘ PRIEMONĘ**

2020 m. rugpjūčio 20 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Viešųjų pastatų energinio efektyvumo didinimo programa, patvirtinta Lietuvos Respublikos Vyriausybės 2014 m. lapkričio 26 d. nutarimu Nr. 1328 „Dėl Viešųjų pastatų energinio efektyvumo didinimo programos patvirtinimo“, Klimato kaitos programos kompensacinių išmokų mokėjimo savivaldybių viešųjų pastatų atnaujinimui tvarkos aprašu, patvirtintu Lietuvos Respublikos aplinkos ministro 2020 m. birželio 16 d. įsakymu Nr. D1-359 „Dėl Klimato kaitos programos kompensacinių išmokų mokėjimo savivaldybių viešųjų pastatų atnaujinimui tvarkos aprašo patvirtinimo“, bei atsižvelgdama į AB Šiaulių banko ir UAB Viešųjų investicijų plėtros agentūros kvietimą teikti paraiškas projektų finansavimui gauti pagal fondo „Savivaldybių pastatų fondas“ finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“, Savivaldybės taryba nusprendžia:

1. Atrinkti modernizuoti šiuos savivaldybės viešuosius pastatus:

1.1. Šilagalio kultūros centro pastatą;

1.2. Krekenavos seniūnijos administracinį pastatą;

1.3. Paįstrio seniūnijos administracinį pastatą;

1.4. Vadoklių seniūnijos administracinį pastatą.

1. Rengti investicijų projektus 1 punkte įvardytų savivaldybės viešųjų pastatų modernizavimui.

**PANEVĖŽIO RAJONO SAVIVALDYBĖS ADMINISTRACIJOS**

**INVESTICIJŲ IR UŽSIENIO RYŠIŲ SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PRITARIMO PROJEKTŲ RENGIMUI PAGAL SAVIVALDYBIŲ PASTATŲ FONDO FINANSINĘ PRIEMONĘ“ PROJEKTO**

2020 m. liepos 14 d.

Panevėžys

**Projekto rengimą paskatinusios priežastys.**

**Lietuvos Respublikos aplinkos ministerija 2020 m. birželio 16 d. patvirtino naują Klimato kaitos programos kompensacinių išmokų mokėjimo savivaldybių viešųjų pastatų atnaujinimui tvarkos aprašą bei sudarė palankias sąlygas atnaujinti energetiškai neefektyvius savivaldybėms priklausančius pastatus.** **Šiai priemonei skiriama 5 mln. Eur Klimato kaitos programos lėšų, išmokamų kompensacinių išmokų forma.** UAB **Viešųjų investicijų plėtros agentūra (toliau – VIPA), kuriai pavesta administruoti šias lėšas, nuo 2020 m. birželio 17 d. skelbia kvietimą teikti paraiškas kompensacinėms išmokoms gauti. Kompensacinėmis išmokomis siekiama:**

– skatinti energijos vartojimo efektyvumo didinimą investuojant į savivaldybių viešųjų pastatų modernizavimą;

– mažinti išmetamų šiltnamio efektą sukeliančių dujų kiekį viešojo sektoriaus pastatuose bei didinti šių pastatų energinį naudingumą.

Pareiškėjams – savivaldybių administracijoms – **kompensacinės išmokos skiriamos tik jas derinant su lengvatinėmis paskolomis iš savivaldybių pastatų fondo (toliau – SPF), kurį administruoja finansinis tarpininkas AB Šiaulių bankas**, veikiantis pagal su VIPA pasirašytą finansinės priemonės įgyvendinimo sutartį, kurios pagrindu teikia paskolas pareiškėjams iš SPF lėšų. **Paraiškas kompensacinėms išmokoms kartu su paraiškomis SPF paskolai gauti pateikti galima iki 2020 m. gruodžio 31 d. AB Šiaulių bankui.**

**Sprendimo projekto esmė ir tikslai.**

Atrinkti modernizuoti keturis savivaldybės viešuosius pastatus: Šilagalio kultūros centro pastatą, Krekenavos, Paįstrio ir Vadoklių seniūnijų administracinius pastatus; rengti investicijų projektus, energijos vartojimo audito ataskaitas ir kitus reikalingus dokumentus šių pastatų modernizavimo **kompensacinėms išmokoms kartu su SPF paskola gauti**.

**Kokių pozityvių rezultatų laukiama.**

Tikimasi, jog modernizavus keturis savivaldybės viešuosius pastatus juose padidės energijos vartojimo efektyvumas, sumažės išmetamų šiltnamio efektą sukeliančių dujų kiekis bei padidės modernizuotų pastatų energinis naudingumas.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Priėmus teikiamą projektą, jokių galiojančių teisės aktų pakeisti ar panaikinti nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Keturių nustatyta tvarka parengtų investicijų projektų bei energijos vartojimo audito ataskaitų parengimo paslaugų kaina – apie 13 500,00 Eur.

**Kiti, sprendimo projekto rengėjo nuomone, reikalingi paaiškinimai.**

Sprendimo projektui antikorupcinis vertinimas nereikalingas.

Vedėja Miglė Bražėnienė